stanford-oval/wikipedia huggingface dataset:
בית גבריאל

| --- | --- |

 מידע כללי
 סוג:  מרכז אומנויות, בית קולנוע 
 מיקום:  צמח 
 מדינה:  ישראל 
 מייסדים:  גיטה שרובר 
 הקמה ובנייה
 תקופת הבנייה:  ?–1993
 תאריך פתיחה רשמי:  1993 
 אדריכל:  אולריק פלסנר, דורה גד 
 קואורדינטות:  32°42′19″N 35°35′17″E﻿ / ﻿32.70527222°N 35.58798611°E﻿ / 32.70527222; 35.58798611
 אתר רשמי
  (למפת עמק בית שאן מוגדלת) בית גבריאל(למפת עמק בית שאן רגילה) בית גבריאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית גבריאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית גבריאל
 
ראש הממשלה יצחק רבין וחוסיין מלך ירדן משוחחים ביניהם לחוף ים כנרת לאחר טקס אשרור חוזה השלום הישראלי ירדני בבית גבריאל בצמח
בית גבריאל בכנרת הוא מרכז תרבות על שפת ים כנרת, על יד צמח, שהוקם ביוזמת הנדבנית גיטה שרובר, על ידי "קרן גבריאל שרובר" בשיתוף פעולה עם המועצה האזורית עמק הירדן ולהנצחת בנה של גיטה, גבריאל שרובר.
היסטוריה

בשנת 1988 נפטר גבריאל שרובר, בנה היחיד של גיטה שרובר בגיל 42, ממחלת האיידס (סיבת המוות נשמרה בסוד אך נחשפה על ידי חזי לסקלי בטור שעתב בעיתון "העיר"). באוגוסט 1988 הודיעה שרובר על הקמת קרן לזכרו ועל תרומה ראשונה להקמת המשך טיילת ארמון הנציב בירושלים, בין שכונת תלפיות מזרח לשכונת צפון תלפיות. בקצה הטיילת תוכננה הקמתו של מתנ"ס, שלטובת הקמתו תרמה 4 מיליון. אולם במרץ 1989, שרובר הסתכסכה עם עוזיאל וכסלר שהיה אז מנכ"ל הרשות לפיתוח ירושלים הממונה על הקמת הפרויקט, והודיעה על ביטול התרומה. בספטמבר 1989, הודיעה שרובר על העברת התרומה לטובת הקמת "בית גבריאל" בצמח, כמרכז תרבות אזורי. הקמת המבנה החלה ב-1990 ולצורך פיקוח על עבודות הבנייה רכשה מסוק שיטיס אותה במהירות מביתה בירושלים לאתר הבנייה. בקיץ 1991 מונה העיתונאי רם עברון כמנהל "בית גבריאל", שתפקידו לפתח את התוכנית האומנותית שלו, אך לאחר זמן קצר חזר בו ולא לקח את התפקיד.
המרכז תוכנן על ידי האדריכל אולריק פלסנר כשעיצוב הפנים הופקד בידיה של האדריכלית זוכת פרס ישראל דורה גד. המרכז כולל תיאטרון, אודיטוריום להרצאות וכנסים, גלריה לאמנות עם תצוגות מתחלפות, חדר עיון, חדרי ישיבות ומסעדה, וכן שני אולמות קולנוע המהווה מרכז תרבות אזורי. טקס חנוכת המרכז נערך ב-4 במאי 1993 בנוכחות נשיא המדינה חיים הרצוג, ראש הממשלה יצחק רבין ונשיא בית המשפט העליון מאיר שמגר. אחד מאירועי התרבות הראשונים שנערכו במרכז, ביולי 1993, היה הקרנת מספר סרטים שהוצגו במסגרת פסטיבל הקולנוע ירושלים באותה עת.
ב-10 בנובמבר 1994 נערך במקום טקס חילופי מסמכי האשרור של הסכם השלום בין ישראל לירדן, בין יצחק רבין לחוסיין, מלך ירדן.
מול בית גבריאל, בסבך הצמחייה בתוך הכנרת, פורצים החוצה "מזרקות מי הירמוך". אלה מים המועברים מנהר הירמוך לכנרת בצינורות במסגרת הסכם השלום עם ירדן. על פי ההסכמים, ישראל זכאית ל-25 מיליון מטר מעוקב בשנה. מים אלה משמשים להשקיית אדמות עמק הירדן ועמק בית שאן.
בין האמנים שהציגו בגלריה לאמנות בבית גבריאל: מנשה קדישמן, משה גרשוני, יעקב דורצ'ין, יאיר גרבוז, גרי גולדשטיין, ציבי גבע, מיכל נאמן, דגנית ברסט, תמר גטר, נורית דוד, רמי אטר ולארי אברמסון.
הערות שוליים

↑  עש"ת, ירושלים - קרן לזכר גבריאל שרובר, מעריב, 2 באוגוסט 1988
↑  יותם נבין, שרובר רוצה את הכסף, כל העיר, 31 במרץ 1989
↑  ניר בכר, בית-גבריאל יוקם בצמח, כל העיר, 1 בספטמבר 1989
↑  שוקי לבנון, שרובר קנתה מסוק שישרת גם את קולק ואת הרצוג, חדשות, 15 באוגוסט 1990
גיטה וכנפי השכינה, כל העיר, 2 בנובמבר 1990
↑  שוש אביגל, זה לא הזמן, חדשות, 16 באוגוסט 1991
↑  נעמה ריבה, האדריכל אולריק פלסנר מת בגיל 85, באתר הארץ, 2 ביוני 2016
↑  מנחם הורוביץ, הרצוג, רבין ושמגר חנכו מרכז תרבות עולמי בכנרת, חדשות, 5 במאי 1993
↑  דורית חכים, הדרך להוליווד עוד ארוכה ומפותלת, חדשות, 13 ביולי 1993
↑  שמעון שמיר, עלייתו ושקיעתו של השלום החם עם ירדן, עמ' 97
| --- | --- |
בקרת זהויות :  NLI: 987007298653305171 
שער הכניסה לבית גבריאל
בקתת העץ ניקולסקוי

כנסיית פטרוס ופאולוס בניקולסקוי
בקתת העץ ניקולסקוי (בגרמנית: Blockhaus Nikolskoe, קרוי גם "Russisches Haus" – "בית רוסי") הוא מונומנט המשמש כמסעדה השוכן מול אי הטווסים בפרבר ואנזה שברובע שטגליץ-צלנדורף של ברלין, בירת גרמניה. הוא הוקם ב-1819 על ידי פרידריך וילהלם השלישי, מלך פרוסיה בסגנון של בית חווה רוסי בזמן ביקורה של בתו, שרלוטה ובעלה ניקולאי (שהפך אחר כך לצאר של האימפריה הרוסית). המבנה שניזוק בשרפה ב-1984 נבנה מחדש תוך שחזור מדוקדק של המבנה המקורי. המבנה הוא חלק בקבוצה של מבנים היסטוריים אדריכליים, אמנותיים ותרבותיים מהמחצית הראשונה של המאה ה-19, המכונה "המכלול התרבותי של הארמונות והגנים בפוטסדאם-ברלין" שהוכרז כאתר מורשת עולמית על ידי אונסק"ו בשנת 1990.
ב-1837 נבנתה בסמוך כנסיית פטרוס ופאולוס בניקולסקוי (St. Peter und Paul auf Nikolskoe).
היסטוריה מוקדמת ומקור השם

ההיסטוריה של הבית הרוסי קשורה קשר הדוק לברית הנשק הפרוסית-רוסית נגד נפוליאון ולידידות בין אלכסנדר הראשון, קיסר רוסיה למלך פרידריך וילהלם השלישי. היה זה אחיו של אלכסנדר הראשון, וחתנו של פרידריך וילהלם השלישי. הדוכס הגדול ומאוחר יותר הצאר ניקולאי הראשון שהבית היה מוקדש לו. השם ניקולסקוי מקורו במילה הרוסית Никольское, שמשמעותה "השייך לניקולאי".
שרלוטה, בתו הבכורה של פרידריך וילהלם, פגשה את ניקולאי במהלך חגיגות הניצחון של בעלות הברית על נפוליאון בברלין ב-1814 וב-1815. לבקשת פרידריך וילהלם השלישי. ואלכסנדר הראשון התקיימה החתונה ב-13 ביולי 1817 ברוסיה.
פרידריך וילהלם השלישי ביקר את בתו בשנת 1818 בפבלובסק (אנ') (כיום חלק מסנקט פטרבורג), שם היא נהגה לשהות בתקופת קיץ, לרגל הולדת נכדו הראשון, לימים הצאר אלכסנדר השני. הקיסרית מריה פיודורובנה עיטרה את הפארק של בית הקיץ ואת סביבתו במבנים טיפוסיים ממערב אירופה. לאחר הניצחון במלחמה הפטריוטית נגד נפוליאון, הפטריוטיות הרוסית הפכה כמעט לאופנה ולכן מריה פיודורובנה פיתחה את הרעיון להקים כפר רוסי טיפוסי בפארק (עם זאת לאחר מותה בשנת 1828, ננטש פרויקט הכפר השלם ב"סגנון הרוסי"). לצורך ביצוע הפרויקט, ערך האדריכל האהוב על אימו של הצאר, קארלו רוסי, תוכניות להפוך את הכפר גלזובו ל"כפר רוסי". תוכניות אלו כללו גם סוג חדש של בית כפר "רוסי".
אם להאמין למסורת מאוחרת יותר, נאמר כי בית כפרי רוסי זה שימח את שרלוטה במיוחד והיא הראתה אותו (או לפחות את התוכניות שלו) לאביה פרידריך וילהלם השלישי. במהלך ביקורו.
ברביקן

| --- | --- |

 מידע כללי
 סוג:  מתחם מגורים
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1982
 תאריך פתיחה רשמי:  1969 
 אדריכל:  צ'מברלין, פאוול ובון 
 סגנון אדריכלי:  ברוטליזם 
 מידות
 שטח:  11.76 הקטאר 
 קומות:  42 
 קואורדינטות:  51°31′09″N 0°05′38″W﻿ / ﻿51.519166666667°N 0.093888888888889°W﻿ / 51.519166666667; -0.093888888888889
 www.barbican.org.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסברביקן(למפת לונדון רגילה) קנט סארי בר. בקי. הרטפורדשייר אסקסברביקן(למפת הסיטי של לונדון רגילה) ברביקן(למפת הסיטי של לונדון מוגדלת) ברביקן
 
חלק מהברביקן. אזור ציבורי ובתי קפה
הברביקן (באנגלית: Barbican Estate) הוא מיזם מגורים רחב היקף המצוי בצפונה של הסיטי של לונדון.
היסטוריה

קומפלקס הברביקן נבנה באזור של הסיטי שנהרס לחלוטין במהלך הבליץ במלחמת העולם השנייה. הקומפלקס תוכנן על ידי האדריכלים צ'מברלין, פאוול ובון, אשר תכננו קודם לכן את אחוזת גולדן ליין הסמוכה.
המבנה הוא בעל חשיבות אדריכלית בשל סגנונו הברוטליסטי הייחודי ובשל גודלו.
הפרויקט היה יוזמה של איגוד הסיטי של לונדון, אשר שאף להפוך את הסיטי לאזור מגורים. בעקבות מלחמת העולם השנייה וההרס האדיר שנגרם לסיטי, בשנת 1950 רק כ-5,000 תושבים התגוררו בסיטי מהם 50 בלבד באזור קריפלגייט.  ב-19 בספטמבר 1957 הוחלט להקים בקריפלגייט שכונת מגורים.
הקומפלקס נחנך רשמית בשנת 1969 וכיום מתגוררים בו כ-4,000 דיירים ב-2,013 דירות. הקומפלקס בנוי בטון חשוף, ועורר ביקורות רבות בעת בנייתו.
תיאור הקומפלקס

כחלק מהקומפלקס נבנו שלושה מהבניינים הגבוהים בלונדון - מגדל קרומוול, מגדל שייקספיר ומגדל לודרדייל שגובהם 123 מטרים ובהם 42 קומות.
כמו כן כולל האתר את מרכז האמנויות ברביקן, ובסמוך אליו את מוזיאון העיר לונדון, בית הספר לבנות של לונדון, ובית ספר גילדהול למוזיקה ודרמה.
מגדל שייקספיר
בקתת הפחד

| --- | --- |
בקתת הפחד
בקתת הפחד
 בימוי:  דרו גודארד 
 הופק בידי:  ג'וס וידון 
 תסריט:  ג'וס וידון, דרו גודארד 
 עריכה:  ליסה לסק 
 שחקנים ראשיים:  קריסטן קונולי כריס המסוורת' אנה האצ'יסון פרן קרנז ג'סי ויליאמס ריצ'רד ג'נקינס בראדלי ויטפורד
 מוזיקה:  דיויד ג'וליאן 
 צילום:  פיטר דמינג 
 מדינה:  ארצות הברית 
 חברת הפקה:  Mutant Enemy Productions
 חברה מפיצה:  Lions Gate Entertainment
 שיטת הפצה:  וידאו על פי דרישה 
 הקרנת בכורה:  13 באפריל2012
 משך הקרנה:  95 דקות
 שפת הסרט:  אנגלית 
 סוגה:  סרטי מפלצות, סרט זומבים, סרט סלאשר, קומדיית אימה, סרט מדע בדיוני, דרמה קומית, סרט אנשי זאב 
 תקציב:  $30,000,000
 הכנסות:  $66,486,080
 הכנסות באתר מוג'ו:   cabininthewoods
 דף הסרט ב־IMDb
 
בקתת הפחד (באנגלית: The Cabin in the Woods) הוא סרט אימה קומי אמריקאי משנת 2012 שנכתב ובוים על ידי דרו גודארד ונכתב והופק על ידי ג'וס וידון.
צוות שחקנים

קריסטן קונולי - דיינה פולק
כריס המסוורת' - קורט ווהן
אנה האצ'יסון - ג'ולס לודן
פרן קרנז - מרטי מיקלסקי
ג'סי ויליאמס - הולדן מקרה
ריצ'רד ג'נקינס - ריצ'רד סיטרסון
בראדלי ויטפורד - סטיב האדלי
בריאן וייט - דניאל טרומן
איימי אקר - ונדי לין
סיגורני ויבר - הבמאית
ביקורת

"בקתת הפחד" זכה לשבחי המבקרים ומדורג באתר "Rotten Tomatoes" נכון ל-2012 עם ניקוד של 90%.
הערות שוליים

↑  "Lionsgate Schedules THE CABIN IN THE WOODS for April 13, 2012". Collider. נבדק ב-21 ביולי 2011. {{cite web}}:  (עזרה)
↑  "THE CABIN IN THE WOODS (15)". British Board of Film Classification. 2012-03-22. נבדק ב-2012-04-13.
↑  Blauvelt, Christian (2012-04-12). "Box office preview: 'Cabin in the Woods' and 'Three Stooges' take on 'The Hunger Games' | Inside Movies | EW.com". Insidemovies.ew.com. נבדק ב-2012-04-27.
↑  "The Cabin in the Woods (2012)". Box Office Mojo. 2012-05-01. נבדק ב-2012-05-03.
↑  "Joss Whedon's The Cabin in the Woods to Feature Creatures?". Dreadcentral.com. נבדק ב-2010-10-04.
↑  Barnes, Brooks. "The Cabin in the Woods". The New York Times. The New York Times Company. נבדק ב-13 באפריל 2012. {{cite news}}:  (עזרה)
↑  Reynolds, Simon (10 במרץ 2009). "Five more go to 'Cabin In The Woods'". Digital Spy. נבדק ב-10 במרץ 2009. {{cite web}}:  (עזרה)
↑  "The Cabin in the Woods". Rotten Tomatoes. נבדק ב-2012-04-30.
| --- | --- |
בקרת זהויות :  MusicBrainz release group: 7f8b4eb1-54d7-4b8c-a222-1d4e8b7e5dc7
בקתה אלפינית

בקתה אלפינית
בקתה אלפינית או שַאלֶה (צרפתית: Chalet) היא שם כולל למבנה בעל מאפיינים ייחודיים אשר מקובל למוצאו באזורי ההרים הגבוהים.
מאפייני המבנה

הבקתה בנויה מעץ, או מחופה עץ על בסיס של אבן ובטון. גג הבקתה משופע בזווית חדה יחסית, והקו שלו בולט מעבר לקיר האנכי של המבנה, קצה הגג מוקף במרזב המשוך לכל אורכו. המרפסות נמצאות בקומה הראשונה והשנייה והחלונות גדולים וממוסגרים. בדרך כלל הבקתות מעוטרות צמחייה צבעונית וציורי קיר ססגוניים.
היסטוריה

במקורו שימש המבנה האופייני כבקתת רועים הררית בהרי האלפים במערב שווייץ, אשר שימשה להגנה על הרועים ועדריהם בעת שהותם בהרים בתקופות המרעה בחודשי האביב, הקיץ והסתיו, מפני פגעי מזג האוויר. בחודשי הקיץ שימשו המבנים גם כמחלבות זמניות, שבהן יוצרו חמאה וגבינות שונות ואלו הועברו לכפרים שבעמקים עם בוא החורף והירידה מן ההרים. בתקופה זו ננטשו הבקתות וננעלו עם כל הציוד שבתוכן עד לעונת המרעה הבאה.
בקתת ההרים בצורתה האופיינית החלה לשמש גם למגורי קבע במהלך המאה ה-19. התפישה הרומנטית השפיעה על המעמדות הבורגני והאריסטוקרטי באירופה אשר ראו במגורים במבנה בסגנון כזה חלק מתהליך של חזרה לטבע ולחיי הכפר הפשוטים. בתים פרטיים בסגנון הבקתה האלפינית החלו להיבנות בתוך שטחים פרטיים וגם כשכונות בפרברי הערים.
המוזיאון השווייצרי לדיור כפרי

במוזיאון בלנברג לדיור כפרי, מוזיאון באוויר הפתוח הממוקם בעיירה בריינצוויילר (Brienzwiler) שבקנטון ברן, שווייץ, מוצגות כמאה בקתות אלפיניות מסוגים וסגנונות שונים מן המאות ה-16 וה-17, אשר פורקו ממקומן המקורי, הועברו למקום ונבנו בו מחדש. בנוסף, מוצגים במוזיאון רהיטים וכלי עבודה שונים אופייניים, אשר נמצאו בשימוש התושבים באזורים הללו.
ראו גם

בקתה הררית

מבט פנימי אופייני
בקתת הר רויאל

| --- | --- |

מבט על הבקתה מכיוון דרום-מזרח
 מידע כללי
 סוג:  פביליון 
 כתובת:  בקתת הר רויאל 
 מיקום:  מונטריאול 
 מדינה:  קנדה 
 בעלים:  מונטריאול 
 הקמה ובנייה
 תקופת הבנייה:  ?–1932
 תאריך פתיחה רשמי:  1932 
 סגנון אדריכלי:  ארכיטקטורת בו-אר 
 קואורדינטות:  45°30′14″N 73°35′15″W﻿ / ﻿45.50392°N 73.58748°W﻿ / 45.50392; -73.58748
 אתר רשמי
  (למפת קוויבק מוגדלת) קוויבק סיטי מונטריאול סאגנה ואל-ד'ור גאספה אונטריו ארה"ב נ.ס. אד. בר. ניופאונדלנד ולברדור  ים לברדור נונאווט מפרץ סנט לורנס  מפרץ הדסון בקתת הר רויאל(למפת קוויבק רגילה) קוויבק סיטי מונטריאול סאגנה ואל-ד'ור גאספה אונטריו ארה"ב נ.ס. אד. בר. ניופאונדלנד ולברדור  ים לברדור נונאווט מפרץ סנט לורנס  מפרץ הדסון בקתת הר רויאל
 
בקתת הר רויאל או טירת הר רויאל או תצפית הר רויאל (באנגלית: Mount Royal Chalet; בצרפתית: Chalet du Mont-Royal) הוא בניין, הממוקם בסמוך לפסגת הר רויאל בעיר מונטריאול, בפרובינציית קוויבק, שבקנדה.
היסטוריה

הבקתה הוקמה בשנת 1932 תחת ראשת העיר מונטריאול קמיליאן הוד כפרויקט עבודה יזומה במהלך השפל הגדול. המבנה, הבנוי בסגנון אדריכלות האמנויות היפות, תוכנן על ידי האדריכל המונטריאולי אריסטריד בוגראנד-שאמפאן.
על קירות הבקתה ציורים גדולים המתארים את ההיסטוריה של מונטריאול, מעשה ידי האמנים מארק-אורל פורטן (Marc-Aurèle Fortin), פול אמיל בורדואה (Paul-Émile Borduas), ואדווין הדלי הולגייט (Edwin H. Holgate).
הבניין משמש לאירועים, ויש בו מקום לעד 700 משתתפים.
הצד הדרומי של הבניין פונה לחצר לבנה ומרפסת תצפית ממנה נשקף נוף של קו הרקיע של מונטריאול. מרפסת התצפית מכונה בשם תצפית קונדיארונק (Kondiaronk Belvedere).
גלריית תמונות > חזית בקתת הר רויאל

בשנת 2006
בשנת 2010
בשנת 2017
בשנת 2019
גלריית תמונות > פנים בקתת הר רויאל

בשנת 1935
בשנת 2012
בשנת 2013
בשנת 2015
בשנת 2016
בשנת 2017
הערות שוליים

1 2 3 4  ההיסטוריה של בניית הבקתה
↑  קורות חייו של אריסטריד בוגראנד-שאמפאן
ג'אד ספנס

דיופ טהוטי ג'אד-הוטפ ספנס (באנגלית: Diop Tehuti Djed-Hotep Spence; נולד ב-9 באוגוסט 2000) הוא כדורגלן אנגלי המשחק בעמדת המגן הימני והקשר במטוטנהאם הוטספר.
קריירה

ספנס הוא ממוצא קנייתי וג'מייקני. הוא החל לשחק כדורגל במחלקת הנוער של פולהאם, וביולי 2018 חתם במידלסברו מהצ'מפיונשיפ.
הוא ערך את הופעת הבכורה שלו בקבוצה הבוגרת ב-24 באוגוסט 2018, בתיקו 3–3 עם נוטס קאונטי במשחק גביע הפוטבול ליג. ב-26 בדצמבר 2019 כבש את שערו הראשון בקבוצה, בניצחון הליגה 1–0 על האדרספילד טאון.
ב-1 בספטמבר 2021 הושאל לעונה אחת לנוטינגהאם פורסט מהצ'מפיונשיפ. לאחר שהרשים במהלך העונה, בתום העונה העפיל עם הקבוצה לפרמייר ליג, תוך שבמרץ 2022 זכה בתארים "שחקן החודש הצעיר בליגה" ו"שחקן החודש בליגה", ושער שכבש נגד קווינס פארק ריינג'רס זכה בתואר "שער החודש בליגה". בתום העונה הוא אף נכנס לנבחרת העונה בליגה.
ב-19 ביולי 2022 חתם בטוטנהאם הוטספר, ששילמה עליו 12.5 מיליון לירות שטרלינג. ב-28 באוגוסט ערך הופעת בכורה בקבוצה, בניצחון 0–2 על קבוצתו לשעבר, נוטינגהאם פורסט. ב-31 בינואר 2023 הצטרף ספנס לסטאד רן מליג 1 בהשאלה עד תום העונה. ב-30 באוגוסט 2023 הושאל לעונה אחת ללידס יונייטד מהצ'מפיונשיפ. ב-2 בספטמבר ערך הופעת בכורה כשנכנס כמחליף במשחק מול שפילד ונסדיי שהסתיים ב-0-0. בינואר 2024 סיים את ההשאלה בקבוצה. ב-11 בינואר 2024 הושאל לגנואה עד לסוף העונה.
הערות שוליים

↑  Exclusive: Stephen Odubola and Karla-Simone Spence Talks "Blue Story", The Knockturnal, ‏2020-05-02 (באנגלית אמריקאית)
↑  "Boro beat Notts County on penalties". BBC Sport (באנגלית בריטית). נבדק ב-2022-06-12.
↑  Nottingham Forest Football Club, Djed Spence signs on loan, Nottingham Forest Football Club
↑  Djed Spence scoops Young Player of the Month award, www.efl.com (באנגלית בריטית)
↑  Nottingham Forest Football Club, Spence named Sky Bet Championship Player of the Month, Nottingham Forest Football Club
↑  Goal of the Month: March winners, www.efl.com (באנגלית בריטית)
↑  Nottingham Forest Football Club, Spence nominated for Sky Bet Championship Goal of the Month, Nottingham Forest Football Club
↑  Football Manager EFL Team of the Season line-ups announced, www.efl.com (באנגלית בריטית)
↑  Leeds United 0 Sheffield Wednesday 0, BBC Sport, 2 September 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'אד ספנס".
ג'ינה ג'י

| --- | --- |
אין תמונה חופשית
 לידה:  3 באוגוסט 1970 (בת 54) בריזבן, אוסטרליה 
 מוקד פעילות:  אוסטרליה 
 תקופת הפעילות:  מ-1990 
 סוגה:  מוזיקת פופ 
 חברת תקליטים:  האחים וורנר רקורדס 
 www.ginag.com
 פרופיל ב-IMDb
 
ג'ינה ג'י (אנגלית: Gina G; נולדה ב-3 באוגוסט 1970 בבריזביין, קווינסלנד שבאוסטרליה  בשם ג'ינה מרי גארדינר) היא זמרת יוצרת אוסטרלית המתגוררת בממלכה המאוחדת.
ביוגרפיה

הקריירה המוזיקלית של ג'ינה ג'י החלה בשנת 1990 כאשר עבדה כ-DJ במלבורן. בהמשך נודעה כסולנית של הרכב הדאנס האוסטרלי Culture Bass. השיר Love the Life של הרכב זה, אשר נכתב על ידי ג'ינה ג'י עצמה, הגיע לטופ-20 במצעד הדאנס האוסטרלי. בשנת 1993 עזבה את אוסטרליה כדי לפתח קריירה עצמאית בממלכה המאוחדת.
כוכבה דרך כאשר נבחרה לייצג את הממלכה המאוחדת באירוויזיון 1996. השיר בביצועה, Ooh Aah... Just A Little Bit, הגיע רק למקום השמיני בתחרות, אולם הסינגל הגיע למקום הראשון במצעד הסינגלים הבריטי בשבוע בו התקיימה התחרות. לאחר זמן מה הגיע גם למקום ה-12 במצעד האמריקאי (בילבורד הוט 100) והתברג למקומות גבוהים גם במצעדים אחרים בארצות הברית. השיר הצליח מאוד בכל העולם והגיע למקום הראשון במצעדים בכמה מדינות, לרבות סין, יפן ואף המצעד הלועזי בישראל. השיר היה מועמד לפרס גראמי בקטגוריית הקלטת הדאנס בשנת 1998.
סינגל נוסף שהוציאה ג'ינה ג'י - I Belong To You - נכנס אף הוא לטופ-10 במצעד הבריטי. בשלהי 1997 הוציאה ג'ינה ג'י את אלבום הבכורה שלה - Fresh!. מתוכו הוציאה ארבעה סינגלים - Ti Amo‏, Gimme Some Love‏, Everytime I Fall‏, ושיר הנושא של האלבום. מבין אלה זכה השיר Gimme Some Love להצלחה רבה (מקום 46 בבילבורד הוט 100), ואילו הצלחת האחרים הייתה מתונה. לאחר הצלחתה הראשונית בשנים 1998-1996 נעלמה ג'ינה ג'י למשך כמה שנים. במשך אותה תקופה ניהלה מאבק משפטי מתיש עם מנהלה לשעבר והייתה מנועה מלהוציא חומרים שהקליטה.
בשנת 2000 הקליטה כמה שירים עם צמד המפיקים המוזיקליים השוודיים "לאגונה", ובכלל זה גרסאות חדשות ללהיטה Ooh Aah... Just A Little Bit ולשיר These Boots Are Made For Walking של ננסי סינטרה. השיר השני יצא כסינגל אולם לא משך את תשומת הלב הציבורית. ג'ינה ג'י חזרה לאור הזרקורים במרץ 2003 כאשר השתתפה בתוכנית הריאליטי Reborn in the USA שבה עשרה זמרים וזמרות פופ שהצליחו בבריטניה בשנות השמונים והתשעים נשלחו לארצות הברית והתחרו על ליבו של הקהל המקומי. למרות שזכתה במרבית קולות המצביעים בתוכנית הראשונה, הודחה ג'ינה ג'י כבר בתוכנית השלישית.
בתחילת 2005 התמודדה ג'ינה ג'י על הזכות לייצג את הממלכה המאוחדת באירוויזיון, אולם השיר שביצעה - Flashback - הגיע למקום החמישי מבין חמישה מתמודדים בתחרות המקדימה. באוגוסט אותה שנה הוציאה את אלבומה השני - Get Up & Dance, אשר הופץ באמצעות אתר האינטרנט שלה. במרץ 2009 החלה הפצתו של האלבום גם באמצעות iTunes.
ג'אנג יינינג

זהו שם סיני; שם המשפחה הוא .
גָ'אנְג יִינִינג (סינית מסורתית: 張怡寧, פין-יין: Zhāng Yíníng; ‏נולדה ב־5 באוקטובר 1981) היא טניסאית שולחן סינית, היא אלופה אולימפית בעלת 4 מדליות זהב ואלופת עולם בעלת 16 מדליות מהן 10 מדליות זהב.
באולימפיאדת אתונה זכתה ג'אנג בשתי מדליות זהב, בתחרות היחידות ובתחרות הזוגות. באולימפיאדת בייג'ינג (2008) זכתה שוב בשתי מדליות זהב בטורניר היחידות ובטורניר הקבוצתי. היא נשאה את השבועה האולימפית בפתיחת המשחקים.
ביוני 2005 דורגה ראשונה בעולם גם בדירוג היחידות וגם בדירוג הזוגות.
ברומוקסיניל

| --- | --- |
 
 כתיב כימי:  C₇H₃Br₂NO 
 מספר CAS:  1689-84-5
 
ברומוקסיניל הוא תרכובת אורגנית עם הנוסחה  HOBr_{2}C_{6}H_{2}CN. החומר משמש כקוטל עשבים המכיל ניטריל, וככזה נמכר תחת שמות מסחריים רבים. החומר הוא מוצק לבן המעכב פוטוסינתזה. הוא רעיל במידה חלקית ליונקים.
ייצור ושימוש

הוא מיוצר על ידי ברומינציה של 4-hydroxybenzonitrile.
ברומוקסיניל מתפרק עם זמן מחצית חיים של כשבועיים באדמה. זמן החיים שלו ארוך יותר בקרקעות עם ריכוז גבוה של חומר אורגני, מה שמרמז שלתרכובת יש זמינות ביולוגית מוגבלת במקצת למיקרואורגניזמים בסביבות אלה. בתנאים אירוביים תוצרי פירוק ברומוקסיניל שומרים לרוב על קבוצות הברום המקוריות. קוטל העשבים, ואחד ממוצרי הפירוק הנפוצים שלו (3,5-dibromo-4-hydroxybenzoic acid) עשויים לעבור דה הלוגנציה (שבירה של קשרי פחמן והלוגן) מטבולית רדוקטיבית על ידי חיידקי Desulfitobacterium chlororespirans.
הוא נמצא בשימוש נרחב בין היתר באזור המישורים הגדולים בקנדה, שם הרמה הממוצעת שנמצאה במי השתייה הייתה 1 ננוגרם לליטר, אף שבמקרה אחד התגלו עד 384 ננוגרם לליטר. הרמות של ברומוקסיניל היו נמוכות באופן עקבי מאשר של כמה חומרי הדברה אחרים שנבדקו, ונראה כי הוא עובר הפחתה גדולה יותר בטיפול במים בהשוואה לאחרים.
בטיחות

במינון של בין 60 ל-600 מיליגרם לקילוגרם נחשב כמינון קטלני ביונקים, ובמינון של מעל 30 מיליגרם לקילוגרם נצפו השפעות טרטוגניות בחולדות ובארנבות. חשיפה כרונית במשך יותר משנה בבני אדם גרמה לתסמינים של ירידה במשקל, חום, הקאות, כאבי ראש ובעיות שתן במקרה מתועד אחד.
בארצות הברית הוא מופץ כחומר הדברה מוגבל לשימוש בדרגת רעילות II (רעיל בינוני) ואינו זמין לשימוש משקי בית.
הערות שוליים

↑  Cupples AM, Sanford RA, Sims GK (2005). "Dehalogenation of Bromoxynil (3,5-Dibromo-4-Hydroxybenzonitrile) and Ioxynil (3,5-Diiodino-4-Hydroxybenzonitrile) by Desulfitobacterium chlororespirans". Applied and Environmental Microbiology. 71 (7): 3741–3746. doi:10.1128/AEM.71.7.3741-3746.2005. PMC 1169022. PMID 16000784.
↑  Donald DB, Cessna AJ, Sverko E, Glozier NE (2007). "Pesticides in Surface Drinking-Water Supplies of the Northern Great Plains". Environ. Health Perspect. 115 (8): 1183–1191. doi:10.1289/ehp.9435. PMC 1940079. PMID 17687445.
↑  "Extension Toxicology Network: Pesticide information profiles". אורכב מ-המקור ב-2007-04-01.
ג'אד שוירי

| --- | --- |

 לידה:  13 במרץ 1980 (בן 44) ביירות, לבנון 
 מוקד פעילות:  לבנון 
 מקום לימודים:  סורבון 
 סוגה:  מוזיקת פופ, היפ הופ ערבי, Arabic rap, פופ ערבי, מוזיקת היפ הופ, Lebanese hip hop, R&B עכשווי 
 שפה מועדפת:  ערבית, אנגלית 
 www.jadshwery.com
 
ג'אד שוירי (בערבית: جاد شويري; נולד ב-13 במרץ 1981) הוא זמר, רקדן, מלחין, כותב ומפיק מוזיקלי לבנוני. הפיק כ-40 וידאו-קליפים לעצמו ולאחרים וזכה בשלושה פרסים בגין הפקתם. פועלו האומנותי, המושפע בעיקר מתרבות המערב המודרנית, נחשב לשנוי במחלוקת בחברה הערבית.
ביוגרפיה

שוירי נולד ב-1981 בלבנון. בילדותו העריץ את הזמרת האמריקאית מדונה, אשר סיפקה לו השראה. לאחר שסיים את לימודיו התיכוניים, למד בבית הספר לקולנוע "L’Ecole de Réalisation Audiovisuelle" בפריז. זאת למגינת לבם של הוריו, שרצו שילך בדרכו של סבו, אשר היה מייסד תנועות פוליטיות.
שוירי למד במשך שנתיים בסורבון, שם הצטיין בלימודי הקולנוע. במהלך שהותו בצרפת, עבד כפועל במה, וכן השתתף בסרט קנדי בשם "Trainée de Bruit". במהלך חופשת הקיץ שלו בביירות בשנת 2001, נטל חלק בתוכנית הבידור "סטודיו לאומנויות" (ستوديو الفن), וזכה במקום הראשון על הפקת וידאו-קליפ לשיר "יא מצטפא", אחד משירי הפולקלור העממיים הישנים, בגרסת כיסוי המבוצעת על ידי הזמרת הלבנונית רידא בטרס.
ב-2003 הופיע לראשונה בווידאוקליפ לשירו "מה אומר לך" (أقولك إيه), שבוצע בערבית ואנגלית. ב-2006 יצא לאור אלבומו הראשון, "המפתח" (مفتاح) בו כלולים כל שיריו שיצאו בין השנים 2003–2006.
ייחודו של שוירי כזמר וכמפיק וידאו-קליפים לאמנים מפורסמים אחרים, מתבטא בחושניות ובתכנים המיניים המשולבים בהם. מבין האמנים להם הפיק וידאו-קליפים נמנות הזמרות מריה נלבנדיאן, תינה (تينا), ג'ואנה אלמלאח (جوانا ملاّح), מלכ אלנאצר (ملك الناصر) ועוד.
באלבומו השני כתב ושר שירים בשפה האנגלית, במטרה לנסות ולשנות את הדעה הרווחת בעולם המערבי על צעירים ערבים, ולהציגם כשוחרי תרבות ומתנגדים לטרור. הווידאו-קליפ לשיר Funky Arab מתוך אלבומו השני שודר בערוץ הלוויין "מלודי" (ميلودي الفضائيه) וערוצים זרים בלבד.
חיים אישיים

לשוירי אח אחד ושתי אחיות, העוסקים גם הם בתחום ההפקה. שוירי גר בשכונה הנוצרית אשרפייה (الأشرافيه) בביירות.
וידאו-קליפים בביצועו

Funky Arabs
Stop Popping Pills
We Don't Care
ג'אד הירש

| --- | --- |

ג'אד הירש, 1967
 לידה:  15 במרץ 1935 (בן 89) הברונקס, ניו יורק, ארצות הברית
 מדינה:  ארצות הברית ארצות הברית
 תקופת הפעילות:  מ-1963
 מקום לימודים:  תיכון דוויט קלינטון  הסיטי קולג' של ניו יורק  האקדמיה האמריקאית לאמנויות הדרמה  סטודיו אייץ' בי 
 פרסים והוקרה:  פרס טוני לשחקן הטוב ביותר במחזה (1986, 1992)  פרס אמי לשחקן הטוב ביותר בסדרה קומית (1981)  פרס אמי לשחקן הטוב ביותר בסדרה קומית (1983) 
 פרופיל ב-IMDb
 
ג'אד הירש (באנגלית: Judd Hirsch; נולד ב-15 במרץ 1935) הוא שחקן קולנוע, טלוויזיה ותיאטרון יהודי-אמריקאי זוכה פרס גלובוס הזהב, שני פרסי אמי ושני פרסי טוני. התפרסם בזכות תפקידיו בסדרות הטלוויזיה "טקסי" (1983-1978), "ג'ון היקר" (1992-1988) ו"מספ7ים" (2010-2005). היה מועמד לפרס אוסקר לשחקן המשנה הטוב ביותר בשנת 1980 על תפקידו בסרט "אנשים פשוטים".